Berlingske Tidende, 1836-06-20
Frankerig. I Deputerede Kamrets Møde d. 11te d. M. bleve Debatterne over Algiers Tilstand sluttede; Resultatet er blevet, at i Overeensstemmelse med Regjeringens Forslag, og med Forkastelse af Commissionens foreslaaede Jnskrænkninger, skal de derværende Troppers Antal for næste Aar beløbe sig til 23,000 Mand, og de ordentlige Udgivter til omtrent 30,000,000 Franker. Et franske Blad vil vide, at Hertugerne af Orleans og Remours have i Kongens Navn indbudt de preussiske Prindser, Carl, August og Albert, Hertug Carl af Meklenborg, samt de Herrer Witzleben, Borstell, Brühl, Humboldt, Schadov og Hirt til i August Maaned at komme til Fontainebleau og deeltage i de forestaaende Højtideligheder der. Jndbydelsen skal ogsaa være modtaget af Alle, undtagen af General Witzleben; ogsaa Hr. Ancillon, som af de Franskes Konge har faaet en særdeles Jndbydelse, vil indfinde sig En lignende Jndbydelse skal være tilstillet Ærke Hertugerne Carl og Maximilian af Østerrig Det samme Blad mener, at de preussiske Prindser da ville medbringe Jnsignierne af den sorte Ørns Orden, og heri maa man søge Grunden til, at de franske Prindser ei have faaet nogen Orden i Berlin, Der tilføjes, at Kongen af Preussen sandsynligviis vil i August indfinde sig incongnito i Frankerig. Spanien. – Fra den brittiske Legions Hovedqvarteer har man modtaget officielle Jndberetninger fra General Evans over Fægtningerne den 31te f. M. og den 6te d. M., paa hvilke Dage Carlisterne gjorde Angreb paa Englændernes faste Stillinger ved San Sebastian og Passages, i den Hensigt, som den carlistiske General, Egnia, har yttret, at drive alle de Englændere, der ikke bleve dræbte, ind i San Sebastian. Udfaldet af begge Angrebene blev et for Carlisterne skammeligt Nederlag. Den 31te bleve de forfulgte indtil den første Barrikade af deres Stilling ved Ernani, der gjorde de brittiske Tirailleurer Holdt og droge sig tilbage, efterat de havde ødelagt Barrikaden. Tabet paa denne Dag var ikke betydeligt for nogen af Parterne; dog havde Carlisterne een død og fem saarede Officerer, Fægtningen den 6te d. M. var vigtigere. Carlisternes Angreb paa vore Tropper, paa Urameas venstre Flodbred, begyndte Kl. 3 1/2 om Morgenen, og blev først henimod Middag ganske slaaet tilbage. Trende af Legionens fremskudte Poster bleve i Fægtningen drevne tilbage, og maatte, skjøndt de atter indtoge deres Stilling, dog flere Gange vige. Til samme Tid blev Legionens høire Fløi angrebet med Heftighed; her tilbageviste dog General Chichester og Oberst Halen, understøttede af engelske Marine Soldater under Major Oven, alle Fjendens Forsøg. Ved en godt vedligeholdt Jld fra Skibene bidroge Lord John Hay og den spanske AdmiralRibeira meget til Fjendens Nederlag. Generalen anslaaer Carlisternes Tab langt høiere end det, de lede den 25de f. M. ved San Sebastian. Legionen tabte 200 Mand Døde og Saarede. General Evans yttrer: Hoved-Corpsets Uvirksomhed af Hds. Majestæts Armee (det ved Vittoria, der, som det lader til, endnu vil vare i nogen Tid, har givet Fjenden Lejlighed til at rette alle sine Stridskræfter, mod os, og dette foranlediger, at jeg ikke har anseet det for raadeligt, at benytte Fjendens Nederlag til en Forfølgning ud over min nuværende Stilling.